# Rada školy pri Základnej škole s materskou školou Skalité – Kudlov 781

**Výročná správa rady školy**

**za obdobie od apríla 2014 do marca 2015**

Rada školy pri ZŠ s MŠ Skalité- Kudlov 781, sa stretla v kalendárnom roku 2014 štyrikrát /viď uznesenia z 08.04.2014, 24.06.2014, 30.09.2014, 04.11.2014/.

## Prehľad činností vykonávaných v kal. roku 2014

 Rada školy aj v tomto kalendárnom roku všetky svoje činnosti, podnety, žiadosti riešila v rámci svojej kompetencie a štatútu RŠ.

 Na zasadaniach počas roka boli členovia rady informovaní o činnostiach školy, o výchovno-vzdelávacom procese, o výsledkov žiakov , o úspechov dosiahnutých v súťažiach, olympiádach. .

Riaditeľka školy podávala podrobné informácie o hospodárení školy, o materiálno-technických podmienkach, spoločne sa riešili vzniknuté problémy v areáli ZŠ s MŠ Skalité – Kudlov 781.

 Diskusie prebiehali hlavne o úprave okolia školy, využitia vhodných projektov, o dobrej spolupráci rodičov so školou, vrátane projektov školy, o rekonštrukcii sociálnych zariadení v škole, potrebnej výmene skriniek v šatni MŠ, o zabezpečenej bezpečnosti a zaistení požiadaviek pre plynulý chod sezónnej situácie - riešenie zimných kalamít (stav odhŕňania snehu - zaslanie písomnej žiadosti zriaďovateľovi školou) a o ďalších bežných veciach, potrebách a problémov školy.

 RŠ podporovala a naďalej bude podporovať projekty ZŠ s MŠ Skalité – Kudlov 781 a napomáhať ich realizácií. Škola získala **finančnú podporu z Nadačného fondu Kia Motors Slovakia Nadácii Pontis v sume 2995 eur na realizáciu prenosného detského dopravného ihriska** pre deti materskej školy a žiakov základnej školy. Školou bol vypracovaný projektpod názvom **KĽUČ K BEZPEČNOSTI NA CESTÁCH .** Slávnostné otvorenie detského dopravného ihriska bolo dňa 30. septembra 2014 o 11. 00 hod. v ZŠ s MŠ Skalité Kudlov. Aktivita **VIDIEŤ A  BYŤ VIDENÝ. v** spolupráci s Dopravným inšpektorátom v Čadci - jej cieľom bolo zážitkovou formou vyskúšať vplyv reflexných prvkov na bezpečnosť cestnej premávky aktivita (dňa 23. 10. 2014 v čase od 18. 00 do 20. 00 hodiny).Dňa 29. októbra 2014 sa uskutočnila ďalšia aktivita z projektu Kľúč k bezpečnosti na cestách: **Detský vodičák.**

 **Počas zasadaní v roku 2014 sa prerokovalo :**

- Hospodárenie školy za kal. rok 2013 – predložené pani riaditeľkou dňa 08.04.2014

- Rozpočet ZŠ, rozpočet MŠ, ŠJ, ŠKD na rok 2014 poskytnutý ministerstvom školstva SR a zriaďovateľom – predložené p. riaditeľkou a zástupkyňou MŠ dňa 08.04.20144,

-Hodnotenie plnenia koncepčného zámeru školy na šk. rok 2013/2014 – predložené p. riaditeľkou dňa 24.06.2014

- Správa o hospodárení na rok 2013 – oboznámenie dňa 24. 06. 2014

- Rozpočet školy a požiadaviek na úpravu rozpočtu – predložené Mgr. Jašurkovou za MŠ, Mgr. Vojčiniakovou za ZŠ dňa 24.06.2014

- Organizácia školy a materskej školy na školský rok 2014/2015 – p. riaditeľkou a p. zástupkyňou MŠ dňa 24.06.2014

- Školský vzdelávací program školy a ŠKD, MŠ – navrhované zmeny, doplnenia a úpravy – predloženie a prezentovanie p. zástupkyňou MŠ a p. riaditeľkou školy dňa 30 . 09. 2014

-Správa o výchovno-vzdelávacej činnosti za šk. rok 2013/2014 ZŠ, MŠ - predloženie a prezentovanie p. zástupkyňou MŠ, p. zástupkyňou ZŠ dňa 30 .09. 2014

- Plán práce na školský rok 2014/2015 – predložený p. riaditeľkou školy pre ZŠ, p. zástupkyňou Jašurkovou pre MŠ dňa 30 .09. 2014

- Nový školský poriadok od šk. roku 2012/2013 – predstavenie riaditeľkou školy dňa 13.12.2012

-predloženie plánu práce a zasadaní RŠ na rok 2015 - predloženie p. Potočárovou dňa 04. 11. 2014

- hospodárenie školy a čerpanie rozpočtu ku kalendárnemu roku 2014: Opätovne škola žiada v dohodovacom konaní dofinancovanie mzdových prostriedkov a presúva 20% z prevádzkových nákladov na mzdy. Z tohto dôvodu chýbajú prostriedky na prevádzku. V rámci originálnych kompetencií škola aj naďalej pociťuje nedostatok financií na údržbu. MŠ predloží v najbližšej dobe zriaďovateľovi žiadosť o navýšenie mzdových prostriedkov zamestnancov na odmeny - dňa 04. 11. 2014

 Rada školy pri ZŠ s MŠ Skalité – Kudlov 781 všetky svoje aktivity realizovala počas roka 2014 v spolupráci s vedením školy, s rodičmi žiakov a detí tejto školy a s OZ Detstvo Kudlov.

Spolupráca bola najmä v oblasti vzdelávania, výchovy, športu, s podporou projektov.

## Prehľad o peňažných príjmoch a výdavkoch

 Rada školy neprevzala z minulého obdobia a do konca roka 2014 nemá žiadne peňažné príjmy ani výdavky, žiadne pohľadávky a záväzky.

## Zmeny a nové zloženie rady školy, ku ktorým došlo v priebehu roka

 V priebehu roka 2014 nedošlo k žiadnym zmenám v zložení rady školy.

.

## Ďalšie údaje určené radou školy

 RŠ na svojom zasadnutí dňa 18.03.2015 schválila výročnú správu za obdobie od apríla 2014 do marca 2015 bez ďalších doplňujúcich údajov.

V Skalitom, dňa 18.03.2015

 Mgr. Adriána Potočárová , predsedkyňa RŠ